इमोशनल और फिजिकल स्ट्रेस को कम करें स्वस्थ रूप से बालों की वृद्धि को बढ़ावा दें स्ट्रेस से सम्बंधित बालों के झड़ने को समझें
नींद की कमी मानसिक और फिजिकल दोनों प्रकार के स्ट्रेस के लिए जिम्मेदार हो सकती है, विशेषरूप से अगर नींद की परेशानी लम्बे समय तक बनी रहे | यह आपकी डाइट, काम पर आपकी प्रस्तुति को और आपके पूरे मूड को प्रभावित कर सकती है जिससे स्ट्रेस सम्बंधित बाल झड़ने की शुरुआत हो सकती है |  नियमित निद्रा पैटर्न का अनुसरण करके अपनी नींद को सुधारें जैसे हर दिन एक ही निश्चित समय पर सोने जाएँ और सुबह जागें | आपको हर रात कम से कम 7 से 8 घंटे सोने का उद्देश्य बनाना चाहिए | सोने से पहले किसी भी उत्तेजक कार्य से बचें | सोने के समय पर कोई भी डरावनी मूवी या टीवी शो न देखें, अपने लैपटॉप और फ़ोन की चमकदार रोशनी से दूर रहें और न तो व्यायाम करें और न ही कुछ खाएं | इनकी बजाय, एक किताब पढ़ें या एक गर्म स्नान लें | सेहतमंद भोजन से आपके शरीर को अधिक ऊर्जा मिलती है और शरीर स्ट्रेस का बेहतर रूप से सामना करने में सक्षम होता है | डाइट बालों की मजबूती के लिए भी जिम्मेदार होती है इसलिए सेहतमंद भोजन से बाल झड़ने की संभवना बहुत कम हो जाती है |  एक दिन में कम से कम तीन सही संतुलित आहार लें | नाश्ता करना कभी न भूलें क्योंकि यह सुबह आपके मेटाबोलिज्म को शुरू करता है और दोपहर के खाने से पहले अनहेल्दी स्नैक्स की लालसा होने से रोकता है | प्रोसेस्ड, शर्करायुक्त और उच्च ट्रांस फैटयुक्त खाद्य पदार्थों से दूर रहें | इनकी बजाय अधिक से अधिक फल, सब्जियां, सम्पूर्ण अनाज, लीन प्रोटीन और मोनोअनसैचुरेटेड फैट की उच्च मात्रा वाले खाद्य पदार्थ जैसे एवोकाडो, मछली, नट्स और ओलीव्स लें | आपके सम्पूर्ण स्वास्थ्य को बढाने वाले और स्वस्थ केश वृद्धि में योगदान देने वाले विशेष प्रकार के विटामिन्स और मिनरल्स का अंतर्ग्रहण बढ़ाये जैसे, विटामिन B, विटामिन A, C, और E, जिंक, सेलेनियम और मैग्नीशियम: ओमेगा-3 फैटी एसिड्स भी लाभकारी होते हैं क्योंकि ये स्कैल्प के स्वास्थ्य को सुधारने में मदद कर सकते हैं | इमोशनल स्ट्रेस को कम करने में व्यायाम बहुत अधिक लाभकारी हो सकता है | जब आप व्यायाम करते हैं तब आपका शरीर एंडोर्फिन निकालता है जिसे हैप्पी हार्मोन्स भी कहा जाता है जिससे आपको शांत और अधिक विश्राम अनुभव करने में मदद मिलती है |   आप किस प्रकार का व्यायाम करते हैं, यह आप पर निर्भर करता है | जब भी आपको स्ट्रेस घेरने लगे अपने लिए कुछ आनंददायक चीज़ें खोजने की कोशिश करें, चाहे वो दौड़ना हो, साइकिलिंग हो, डांसिंग हो या रॉक क्लाइम्बिंग हो | जो भी चीज़ आपकी ह्रदय दर को बढ़ा दे और आपके चेहरे पर मुस्कुराहट लाये, उसे करें | अपने साप्ताहिक रूटीन में योगा या ध्यान की क्लासेस का समावेश भी करें जो स्ट्रेस को प्रमाणिक रूप से कम करने में प्रभावशाली होते हैं | वैकल्पिक तौर पर, आप घर पर या डेस्क पर भी ध्यान लगाने का अभ्यास कर सकते हैं | अगर आप अपनी भावनाओं को अपने अंदर समेटे रहेंगे और अपने स्ट्रेस के स्त्रोत के बारे में बात करने से बचते रहेंगे तो इमोशनल स्ट्रेस समय के साथ और अधिक बदतर बन जायेगा | इसीलिए, एक थेरापिस्ट से मिलकर उससे अपनी चिंता के विषय के बारे में बात करने से बहुत फायदा हो सकता है और स्ट्रेस में राहत मिल सकती है |  अगर थेरापिस्ट से आप खुलकर बात न कर सकें तो कम से कम किसी भरोसेमंद दोस्त या परिवार के किसी सदस्य से खुलकर बात करें | उन पर अपनी चिंताओं का बोझ लादने से डरे नहीं, वे ख़ुशी-ख़ुशी पूरी सहानुभूति के साथ आपको सुनेंगे | अगर उन चीज़ों के बारे में बात करने के बाद भी स्ट्रेस का जरिया बदल न सके तो अपना दृष्टिकोण बदलें | दोस्तों और परिवार से बात करने से आपको यह समझने में भी मदद मिलेगी कि आपके आस-पास एक मज़बूत समर्थन तंत्र मौजूद है और आपको अकेले अपने स्ट्रेस का सामना करने की ज़रूरत नहीं है | बड़े फिजियोलॉजिकल बदलाव जैसे सर्जरी, एक कार दुर्घटना, बीमारी या बच्चे को जन्म देने पर, आपके शरीर के लिए बहुत आघातजन्य हो सकते हैं, भले ही आप मानसिक तौर पर अच्छा अनुभव करें | इसीलिए अधिकतर लोग एक बड़े फिजिकल बदलाव के बाद तीन से छह महीनों तक बालों का झड़ना नोटिस करते हैं |   जब ऐसा होना शुरू हो जाये तो तब यह याद रखना ज़रूरी होता है कि नुकसान तो पहले ही पहुँच चुका है | इसीलिए इसका सिर्फ एक ही उपाय है कि अपने शरीर को रिकवर होने के लिए समय दें | बालों का झड़ना स्थायी नहीं होता इसलिए स्ट्रेसफुल स्थितियों से आपके शरीर के रिकवर हो जाने पर आपके बाल फिर से बढ़ना शुरू कर देंगे | ऐसी कई दवाएं होती हैं जिनके कारण बाल झड़ने को बढ़ावा मिल सकता है और इसीलिए स्ट्रेस से सम्बंधित बाल झड़ना और अधिक बदतर हो जाता है |   इन दवाओं में से सबसे सामान्य दवाओं में खून पतला करने वाली और ब्लड प्रेशर की दवाएं (बीटा-ब्लॉकर) शामिल होती हैं | अन्य प्रभावित करने वाली दवाओं में मेथोट्रेक्सेट (methotrexate) (रूमेटिक स्थितियां के लिए दी जाने वाली), लीथियम (lithium- बाइपोलर डिसऑर्डर के लिए दी जाने वाली) और कुछ नॉन-स्टेरॉयडल, एंटीइंफ्लेमेटरी ड्रग्स शामिल हैं |  अगर आप इनमे से कोई भी दवा लेते हों तो और आपको संदेह हो कि इनसे आपके बालों पर विपरीत प्रभाव हो सकता है तो डॉक्टर से डोज़ कम करने या इनके स्थान पर कोई और दवा देने के लिए कहें | आपके बालों का अधिकांश हिस्सा प्रोटीन से बना होता है इसलिए स्वस्थ बालों के लिए अपनी डाइट में खूब सारा प्रोटीन लेना ज़रूरी है | अगर आप पर्याप्त मात्रा में प्रोटीन नहीं लेते तो आपके बालों तक प्रोटीन की आपूर्ति बंद हो सकती है इसलिए शरीर के अन्य कई अत्यधिक ज़रूरी कार्यों के लिए इसका उपयोग करें |   जब आपके बालों को पर्याप्त प्रोटीन नहीं मिलता तो उनकी वृद्धि रुक जाती है | इसके परिणामस्वरूप, जब पहले से उपस्थित बाल इस चक्र के अंतिम सिरे तक पहुँचते हैं और प्राकृतिक रूप से झड़ते हैं (एक प्रक्रिया में जिसे केटाजेन कहते हैं) तब ऐसा प्रतीत हो सकता है कि बाल सामान्य की अपेक्षा कम हो गये हैं | लेकिन चिंता न करें, अपनी डाइट में पर्याप्त मात्रा में प्रोटीन लेना शुरू कर देने के बाद आपके बाल फिर से बढ़ना शुरू कर देंगे और जल्दी ही घने दिखने लगेंगे | प्रोटीन के सबसे अच्छे स्त्रोतों में शामिल हैं- मछलियाँ (जैसे टूना, सामन और हलिबेट), सफ़ेद पॉल्ट्री (जैसे टर्की, और चिकन) अंडे, डेरी प्रोडक्ट्स (जैसे दूध, पनीर, दही), बीन्स (जैसे, सेम, सेंगर आदि) और पोर्क और टोफू | विटामिन B बालों की स्वस्थ वृद्धि के लिए ज़रूरी होता है इसलिए अगर आप इसे अपने आहार के रूप में पर्याप्त मात्रा में नहीं लेते तो आपके बाल भी प्रभावित हो सकते हैं | दूसरी ओर, विटामिन A बाल झड़ने का ट्रिगर हो सकता है इसलिए आपको इसे अपने आहार से बाहर निकालने की ज़रूरत होती है |  आपकी डाइट में विटामिन B का स्तर कम होना आम बात नहीं है और कुछ लोगों को इससे भी परेशानी होती है | प्राकृतिक रूप से विटामिन बी के अंतर्ग्रहण को बढ़ाने के लिए, स्टार्च युक्त सब्जियां और बिना खट्टे फल, लीन मीट और मछली अधिक खाएं | विटामिन A का अंतर्ग्रहण कम करने के लिए विटामिन A युक्त दवाओं या सप्लीमेंट को लेना बंद कर दें | याद रखें कि चार साल से ऊपर के किसी भी व्यक्ति के लिए विटामिन ए की दैनिक अंतर्ग्रहण की 5000 IU की मात्रा की सिफारिश की जाती है | कम कैलोरी वाली डाइट से अधिकतर आपके शरीर के कई विटामिन्स, पोषक तत्व और स्वस्थ वसा जो उचित रूप से काम करने के लिए और बालों की वृद्धि को स्वस्थ रूप से बनाये रखने के लिए ज़रूरी होते हैं, कम हो जाते हैं |   साथ ही, तेज़ी से वज़न घटाने से (कम कैलोरी वाली डाइट लेने के परिणामस्वरूप) शरीर के लिए बहुत अधिक फिजिकल स्ट्रेस उत्पन्न हो सकता है जो बाल झड़ने का ट्रिगर हो सकता है | सेहतमंद भोजन करना ज़रूरी होता है और इसका मतलब ये हैं कि आपके शरीर को आवश्यक सभी ईंधन की आपूर्ति करें | अगर आप वज़न कम करने की कोशिश कर रहे हैं तो आप अधिक स्वास्थ्यवर्धक और पोषक तत्वों से भरपूर विकल्पों को चुनकर और नियमित रूप से व्यायाम करके ऐसा कर सकते हैं | भूखे रहकर एक बार में वज़न कम करने की अपेक्षा धीमी गति और निरंतरता से अपने वज़न को कम करने का लक्ष्य बनायें | कई उच्च वसायुक्त और उच्च कैलोरी युक्त भोज्य पदार्थ आपके लिए सच में बहुत अच्छे होते हैं, उनमे से अपनी पसंद के अनुसार सही पदार्थ चुनें | चीज़ें जैसे नट्स, एवोकाडो और ऑयली फिश में मोनोसैचुरेटेड फैट उच्च मात्रा में पाया जाता है लेकिन ये बहुत गरिष्ठ होते हैं इसलिए इन्हें संतुलित आहार के एक हिस्से के रूप में खाया जाना चाहिए | बालों की सही देखभाल उनके सम्पूर्ण स्वास्थ्य में योगदान देगी और बालों को ज्यादा मज़बूत बनाएगी, साथ ही बालों का झड़ना बहुत कम हो जायगा |  अपने बालों के प्रकार के अनुरूप शैम्पू और कंडीशनर के उपयोग से शुरुआत करें | रूखे बालों के लिए अधिक नमी देने वाले प्रोडक्ट्स की ज़रूरत होगी जबकि तैलीय या बहुत पतले बालों के लिए नियमित रूप से उपयोग के लिए बनाये गये हल्के प्रोडक्ट्स के उपयोग की ज़रूरत होगी | ऐसे हेयर प्रोडक्ट्स का उपयोग करने से बचें जिनमे बहुत अधिक केमिकल मौजूद हों | सल्फेट और पेराबेन (parabens) युक्त शैम्पू के उपयोग से बचना चाहिए और प्राकृतिक, जैविक सामग्रियों का उपयोग करना चाहिए | अपने बाल बार-बार धोने से भी बचें क्योंकि इससे बालों का प्राकृतिक तेल हट सकता है जिससे बाल रूखे, बेजान बन जाते हैं और टूटने लगते हैं | बालों के अधिकतर प्रकारों के लिए हर दो से तीन दिन में बाल धोने का कार्यक्रम अच्छा रहता है | अपने स्थानीय सैलून में जाकर माँइश्चर और शाइन ट्रीटमेंट लेकर या घर पर प्राकृतिक हेयर मास्क बनाकर उसके द्वारा अपने बालों को पोषण दें | नारियल, जैतून और बादाम का तेल बालों की स्थिति को नाटकीय रूप से सुधार सकते हैं और बालों को नर्म और मुलायम बनाते हैं | हर छह से आठ सप्ताह में बालों को ट्रिम करवाएं और उन्हें अच्छी स्थिति में बनाये रखें | इससे दोमुहें बाल हट जाते हैं और आपके बाल सुंदर दिखने और अनुभव होने लगते हैं | स्वस्थ बालों की एक सबसे बड़ी समस्या है, इन्हें अत्यधिक स्टाइल देना | आजकल, महिलाएं हीटिंग उपकरणों के उपयोग से बालों को ब्लो-ड्रायिंग, स्ट्रैटनिंग और कर्लिंग करवाने के लिए आतुर रहती हैं | ये बालों के लिए उचित स्थितियां नहीं होतीं |   स्टाइलिंग उपकरणों के उपयोग को कम करने की कोशिश करें | अपने बालों को प्राकृतिक रूप से हवा से सूखने दें, थोड़े से हेयर मूस के उपयोग से बालों को मोड़ें, या बिना हीट के बालों को कर्ल करें जैसे हेयर कर्ल्स का उपयोग करके | इन सभी चीज़ों को करके देखें | आपको अपने बालों से बहुत ज्यादा खेलने या प्रयोग करने से बचना चाहिए जैसे मोड़ना, खींचना या दोमुंहे बालों को तोडना | आपको पोनीटेल बनाते समय भी सावधानी रखनी चाहिए क्योंकि इसे बहुत कसकर बांधने से बाल झड सकते हैं (ट्रैक्शन एलोपेसिया) | यथासंभव अपने बालों को ढीला बांधें (विशेषरूप से रात में) और ढीली हेयर स्टाइल बनायें जैसे नीची पोनीटेल और चोटी गुथना | अपने बालों को बहुत ज्यादा बार ब्रश न करें | बालों पर कलर ट्रीटमेंट का उपयोग कराते समय सावधानी बरतें क्योंकि इससे बाल जल्दी रूखे, क्षतिग्रस्त और ओवर-प्रोसेस्ड हो सकते हैं | ब्लीच युक्त कलर करवाने से पहले अच्छी तरह से सोच लें | प्राकृतिक रूप से बाल कलर करने की तकनीकों के अधिक से अधिक उपयोग के बारे में विचार करें जैसे हिना लगायें जो बालों को कलर करने के साथ-साथ पोषण भी देती है | स्ट्रेस से सम्बंधित बालों के झड़ने के मुख्य तीन प्रकार होते हैं:   टेलोजेन एफ्लुवियम (telogen effluvium): इस प्रकार में, स्ट्रेस कई सारे हेयर फोलिकल को सुषुप्तावस्था में भेज सकता है जिससे बालों की वृद्धि रुक जाती है | कई महीनों बाद, प्रभावित फोलिकल से जुड़े हुए बाल अचानक से सामान्य की अपेक्षा बड़ी तादात में झड़ना शुरू कर सकते हैं | स्ट्रेस से सम्बंधित बाल झड़ने के प्रकारों में यह सबसे सामान्य संभावित प्रकार है | एलोपेसिया एराटा (alopecia areata): इस स्थिति में प्रतिरक्षा तंत्र (immunity system) हेयर फोलिकल को बदल देता है जिससे बाल झड़ने लगते हैं और कभी-कभी बड़े गुच्छों के रूप में बाल झड़ते हैं | इस प्रकार से बालों के झड़ने के कई कारण हो सकते हैं और स्ट्रेस उनमे से एक है | ट्राइकोटिलोमेनिया (trichotillomania): पहले की दोनों स्थितियों से यह स्थिति बहुत ही भिन्न है क्योंकि यह स्थिति बाल सिर से झड़ने की बजाय व्यक्ति के खुद अपने बालों को बलपूर्वक उखाड़ने से होती है, चाहे वो सिर के बाल हों या भौहों या शरीर के अन्य किसी हिस्से के | व्यक्ति यह स्थिति सामान्यतः स्ट्रेस, चिंता, अवसाद, अकेलापन या बोरियत का सामना करने के तरीके के रूप में विकसित कर लेते हैं | हर प्रकार के बालों के झड़ने के साथ, कहीं न कहीं अस्पष्ट रूप से स्ट्रेस भी सम्बंधित होता है |  कभी-कभी स्ट्रेस के कारण बाल प्रत्यक्ष रूप से झड़ने लगते है जबकि कई बार स्ट्रेस पहले से उपस्थित स्थितियों को और बदतर बना देता है | कुछ केसेस में, अन्य कारणों की अपेक्षा बाल झड़ने का कारण स्ट्रेस ही मिलेगा | हालाँकि, बाल झड़ने के कई उदाहरणों में किसी विशेष चिकित्सीय देखभाल की ज़रूरत नहीं होगी, लेकिन कुछ केसेस में, बाल स्ट्रेस के फलस्वरूप नहीं झड़ते (जिसका आप भरोसा कर सकते हैं), बल्कि ये बहुत गंभीर समस्याओं के लक्षण होते हैं | इसीलिए, कारण का खुद पता लगाने की बजाय डॉक्टर को दिखाना ज़रूरी होता है | कुछ बहुत अधिक गम्भीर स्थितियां भी होती हैं जिनसे बाल झड सकते हैं, उनमे शामिल हैं, हाइपोथायरायडिज्म, ऑटो-इम्यून डिजीज जैसे ल्यूप्स और पॉलीसिस्टिक ओवेरियन सिंड्रोम (पीसीओएस) | हाइपोथायरायडिज्म और पीसीओएस (PCOS) के लिए कई उपचार उपलब्ध होते हैं जिनसे बाल फिर से बढने लगते हैं | परन्तु, ऑटो-इम्यून से सम्बंधित बाल झड़ने पर बाल स्थायी रूप से झड़ते हैं | अगर बाल झड़ने का मुख्य कारण स्ट्रेस हो तो उपचार का सबसे बड़ा फोकस उस स्ट्रेस को कम करने या हटाने की ओर होना चाहिए |   अब, एक बार स्ट्रेस को हटा देने पर आपके बाल फिर से अपने आप बढ़ने लगेंगे, बिना किसी दवा या अन्य उपचार के |  सबसे जरुरी चीज़ है- धैर्य | बालों के ग्रोथ साइकिल में समय लगता है और इनमे विशेष सुधार दिखने में कई महीनों का समय भी लग सकता है | स्थितियों से उत्पन्न होने वाले स्ट्रेस से बचने की पूरी कोशिश करें क्योंकि इससे केवल चीज़ें और बदतर ही बनेंगी |
पर्याप्त नींद लें: एक हेल्दी डाइट फॉलो करें: अधिक व्यायाम करें: एक थेरापिस्ट को दिखाएँ: एक बड़े फिजियोलॉजिकल बदलाव के बाद, अपने शरीर को रिकवर होने के लिए समय दें: अपनी दवाएं चेक करें: पर्याप्त प्रोटीन लें: विटामिन B को बढ़ाएं और विटामिन A कम करें: कम कैलोरी वाले आहार से दूर रहें: अपने बालों की अच्छी तरह से देखभाल करें: अपने बालों को अत्यधिक स्टाइल न दें: स्ट्रेस से सम्बंधित बाल झड़ने के प्रकारों से खुद को परीचित कराएं: डायग्नोसिस को निर्धारित करने के लिए डॉक्टर को दिखाएँ: जानें कि बाल सामान्यतः अपने आप फिर से बढ़ने लगेंगे:
https://www.wikihow.com/Prevent-Hair-Loss-Due-to-Stress https://www.wikihow.com/Prevent-Hair-Loss-Due-to-Stress https://www.wikihow.com/Prevent-Hair-Loss-Due-to-Stress
Reducing Emotional and Physical Stress Promoting Healthy Hair Growth Understanding Stress-Related Hair Loss